CELEX: 32021D1384
Language: el
Date: 2021-08-13 00:00:00
Title: Εκτελεστική απόφαση (ΕΕ) 2021/1384 της Επιτροπής της 13ης Αυγούστου 2021 σχετικά με την αίτηση καταχώρισης της Ευρωπαϊκής Πρωτοβουλίας Πολιτών με τίτλο «ReturnthePlastics: Πρωτοβουλία πολιτών για την εφαρμογή σε επίπεδο ΕΕ συστήματος εγγύησης για την ανακύκλωση πλαστικών φιαλών» σύμφωνα με τον κανονισμό (ΕΕ) 2019/788 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2021) 5953] (Το κείμενο στην αγγλική γλώσσα είναι το μόνο αυθεντικό)

24.8.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 300/2
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/1384 ΤΗΣ ΕΠΙΤΡΟΠΗΣ
         της 13ης Αυγούστου 2021
         σχετικά με την αίτηση καταχώρισης της Ευρωπαϊκής Πρωτοβουλίας Πολιτών με τίτλο «ReturnthePlastics: Πρωτοβουλία πολιτών για την εφαρμογή σε επίπεδο ΕΕ συστήματος εγγύησης για την ανακύκλωση πλαστικών φιαλών» σύμφωνα με τον κανονισμό (ΕΕ) 2019/788 του Ευρωπαϊκού Κοινοβουλίου και του Συμβουλίου
         
            
               [κοινοποιηθείσα υπό τον αριθμό C(2021) 5953]
            
         
         (Το κείμενο στην αγγλική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/788 του Ευρωπαϊκού Κοινοβουλίου και του Συμβουλίου, της 17ης Απριλίου 2019, σχετικά με την Ευρωπαϊκή Πρωτοβουλία Πολιτών (1), και ιδίως το άρθρο 6 παράγραφοι 2 και 3,
         Εκτιμώντας τα ακόλουθα:
         
                     (1)
                  
                  
                     Στις 2 Ιουλίου 2021 υποβλήθηκε στην Επιτροπή αίτηση καταχώρισης Ευρωπαϊκής Πρωτοβουλίας Πολιτών με τίτλο «ReturnthePlastics: Πρωτοβουλία πολιτών για την εφαρμογή σε επίπεδο ΕΕ συστήματος εγγύησης για την ανακύκλωση πλαστικών φιαλών».
                  
               
                     (2)
                  
                  
                     Οι στόχοι της πρωτοβουλίας είναι διατυπωμένοι ως εξής: «(1) εφαρμογή σε επίπεδο ΕΕ συστήματος εγγύησης για την ανακύκλωση πλαστικών φιαλών· (2) να δοθούν κίνητρα σε όλα τα κράτη μέλη της ΕΕ προκειμένου τα σούπερ μάρκετ (αλυσίδες) που πωλούν πλαστικές φιάλες να εγκαταστήσουν μηχανήματα αντίστροφης πώλησης για την ανακύκλωση των πλαστικών φιαλών μετά την αγορά και χρήση τους από τον καταναλωτή· (3) να υποχρεωθούν οι εταιρείες παραγωγής πλαστικών φιαλών να καταβάλλουν φόρους για το σύστημα ανακύκλωσης και εναπόθεσης των πλαστικών φιαλών (σύμφωνα με την αρχή ότι ο ρυπαίνων πληρώνει)».
                  
               
                     (3)
                  
                  
                     Περαιτέρω λεπτομέρειες σχετικά με το αντικείμενο, τους στόχους και το πλαίσιο της πρωτοβουλίας παρατίθενται σε παράρτημα. Ειδικότερα, στο παράρτημα εξηγείται ότι η πρωτοβουλία προτείνει «οδηγία της ΕΕ για ένα σύστημα εγγύησης που θα επιτρέπει στους καταναλωτές να επιστρέφουν άνετα τις πλαστικές φιάλες τους στα σούπερ μάρκετ όπου αγοράστηκαν», με προτεινόμενη εγγύηση 0,15 EUR ανά φιάλη. Υποστηρίζεται ότι ένα τέτοιο σύστημα είναι αναγκαίο δεδομένου ότι οι πλαστικές φιάλες, οι οποίες συγκαταλέγονται στα συνηθέστερα χρησιμοποιούμενα πλαστικά προϊόντα, δεν περιλαμβάνονται στην απαγόρευση των πλαστικών μίας χρήσης. Τέλος, το παράρτημα αναφέρει ότι ο στόχος είναι να τεθεί σε εφαρμογή το σύστημα #ReturnthePlastics για την ανακύκλωση πλαστικών φιαλών σε πέντε κράτη μέλη έως τη Διάσκεψη για το Κλίμα (COP26) στις 1-12 Νοεμβρίου 2021, και αργότερα σε ολόκληρη την Ένωση.
                  
               
                     (4)
                  
                  
                     Στο μέτρο που η πρωτοβουλία αποσκοπεί στη διατήρηση, την προστασία και τη βελτίωση της ποιότητας του περιβάλλοντος, την προστασία της ανθρώπινης υγείας και τη συνετή και ορθολογική χρήση των φυσικών πόρων, η Επιτροπή έχει την εξουσία να υποβάλει πρόταση νομικής πράξης βάσει του άρθρου 192 παράγραφος 1 της Συνθήκης.
                  
               
                     (5)
                  
                  
                     Στον βαθμό που υπάρχουν διαφορές μεταξύ των εθνικών κανόνων που μπορούν να δημιουργήσουν εμπόδια στο εμπόριο και στην άσκηση των θεμελιωδών ελευθεριών και, ως εκ τούτου, να επηρεάσουν άμεσα τη λειτουργία της εσωτερικής αγοράς ή να προκαλέσουν σημαντικές στρεβλώσεις του ανταγωνισμού, η Επιτροπή έχει την εξουσία να υποβάλει πρόταση νομοθετικής πράξης για την προσέγγιση των διατάξεων που προβλέπονται στις νομοθετικές, κανονιστικές ή διοικητικές πρακτικές των κρατών μελών και που έχουν ως αντικείμενο την εγκαθίδρυση και τη λειτουργία της εσωτερικής αγοράς βάσει του άρθρου 114 της Συνθήκης.
                  
               
                     (6)
                  
                  
                     Για τους λόγους αυτούς, κανένα μέρος της πρωτοβουλίας δεν βρίσκεται καταφανώς εκτός του πλαισίου των αρμοδιοτήτων της Επιτροπής δυνάμει των οποίων μπορεί να υποβάλει πρόταση για την έκδοση νομικής πράξης της Ένωσης με σκοπό την εφαρμογή των Συνθηκών.
                  
               
                     (7)
                  
                  
                     Το εν λόγω συμπέρασμα δεν προδικάζει την εκτίμηση του κατά πόσον πληρούνται, στην προκειμένη περίπτωση, οι συγκεκριμένες πραγματικές και ουσιαστικές προϋποθέσεις που απαιτούνται για να ενεργήσει η Επιτροπή, συμπεριλαμβανομένης της συμμόρφωσης με την αρχή της αναλογικότητας.
                  
               
                     (8)
                  
                  
                     Η ομάδα διοργανωτών έχει προσκομίσει επαρκείς αποδείξεις ότι πληροί τις απαιτήσεις που προβλέπονται στο άρθρο 5 παράγραφοι 1 και 2 του κανονισμού (ΕΕ) 2019/788 και έχει ορίσει τα πρόσωπα επικοινωνίας σύμφωνα με το άρθρο 5 παράγραφος 3 πρώτο εδάφιο του εν λόγω κανονισμού.
                  
               
                     (9)
                  
                  
                     Η πρωτοβουλία δεν είναι κατάφωρα καταχρηστική, επιπόλαια ή κακόβουλη και δεν αντίκειται εμφανώς στις αξίες της Ένωσης σύμφωνα με το άρθρο 2 της Συνθήκης για την Ευρωπαϊκή Ένωση και στα δικαιώματα που κατοχυρώνονται στον Χάρτη των Θεμελιωδών Δικαιωμάτων της Ευρωπαϊκής Ένωσης.
                  
               
                     (10)
                  
                  
                     Η πρωτοβουλία με τίτλο «ReturnthePlastics: Πρωτοβουλία πολιτών για την εφαρμογή σε επίπεδο ΕΕ συστήματος εγγύησης για την ανακύκλωση πλαστικών φιαλών» θα πρέπει συνεπώς να καταχωριστεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η Ευρωπαϊκή Πρωτοβουλία Πολιτών με τίτλο «ReturnthePlastics: Πρωτοβουλία πολιτών για την εφαρμογή σε επίπεδο ΕΕ συστήματος εγγύησης για την ανακύκλωση πλαστικών φιαλών» καταχωρίζεται.
         
         
            Άρθρο 2
            Η παρούσα απόφαση απευθύνεται στην ομάδα διοργανωτών της Ευρωπαϊκής Πρωτοβουλίας Πολιτών με τίτλο «ReturnthePlastics: Πρωτοβουλία πολιτών για την εφαρμογή σε επίπεδο ΕΕ συστήματος εγγύησης για την ανακύκλωση πλαστικών φιαλών», εκπροσωπούμενη από την κ. Anouk STALLAERTS και την κ. Marina KONSTANTINIDI, που ενεργούν ως πρόσωπα επικοινωνίας.
         
         
            Βρυξέλλες, 13 Αυγούστου 2021.
            
               
                  Για την Επιτροπή
               
               Věra JOUROVÁ
               
                  Αντιπρόεδρος
               
            
         
         
            (1)  ΕΕ L 130 της 17.5.2019, σ. 55